title: Kutha Semarang
text: Kanggo artikel ngenani Kabupatèn Semarang, pirsani Kabupatèn Semarang
  
  Kutha Semarang (Pegon: سٓماراڠ, Jawa: ꦑꦸꦛꦯꦼꦩꦫꦁ) iku kutha krajan Provinsi Jawa Tengah uga kutha gedhé dhéwé ing provinsi iki. Ing Indonésia Kutha Semarang dadi kutha nomer lima kanthi Padunung kang wis tekan 2.067.254 cacah jiwa, mung kalah karo Jakarta, Surabaya, Bandung, lan Medan. Kutha iki dumunung watara 466 km sisih wétan Jakarta, utawa 312 km sisih kuloné Surabaya lan 624 km sisih kidul-kuloné kutha Banjarmasin (via udara). Semarang wewatesan ing sisih lor karo Sagara Jawa, ing sisih wétan karo Kabupatèn Demak, ing sisih kidul karo Kabupatèn Semarang lan ing sisih kulon karo Kabupatèn Kendhal.
  
  Géografi 
  Laladan dataran cendhèk ing kutha Semarang ciut banget, yaiku mung watara 4 kilomèter saka garis pasisir. Dhataran cendhèk iki kaloka kanthi sebutan kutha ngisor. Kawasan kutha ngisor kerep kebanjiran lan ing sawatara kawasan, banjir iki disebabaké lubèran banyu sagara (rob).
  Ing sisih kidul wujud dhataran dhuwur, sing kaloka kanthi sebutan kutha dhuwur, ing antarané kacamatan Candhi, Mijèn, Gunung pati lan Banyumanik.
  
  Papréntahan 
  
  Kutha Semarang ketata saking 16 kacamatan, 177 kalurahan lan désa. Kacamatan-Kacamatan ing kutha Semarang yaiku:
  
   Kacamatan Banyumanik
   Kacamatan Candhisari
   Kacamatan Gajahmungkur
   Kacamatan Gayamsari
   Kacamatan Genuk
   Kacamatan Gunungpati
   Kacamatan Mijén
   Kacamatan Ngaliyan
   Kacamatan Pedurungan
   Kacamatan Semarang Barat
   Kacamatan Semarang Timur
   Kacamatan Semarang Utara
   Kacamatan Semarang Selatan
   Kacamatan Semarang Tengah
   Kacamatan Tembalang
   Kacamatan Tugu
  
  Wiyata 
  
  Ing kutha Semarang ana sawatara pawiyatan luhur misuwur, antarané:
  
   Universitas Diponegoro (Undip)
   Universitas Negeri Semarang (Unnes)
   Politeknik Negeri Semarang
   UIN Walisongo
   Akademi Kepulisian (Akpol)
   Universitas Dian Nuswantoro Semarang (Udinus)
   P3B/BPLP/PIP (Politeknik Ilmu Pelayaran Semarang)
   Kolese PIKA nyakup Sekolah Menengah Teknik Industri Kayu-SMTIK PIKA, lan Akademi PIKA kanthi jurusan Teknik Industri Kayu (D3) lan Désain Interior (D3)
   Universitas 17 Agustus (UNTAG)
   Universitas Islam Sultan Agung
   Universitas Wahid Hasyim Semarang
   Universitas Katolik Soegijapranata
   Universitas Stikubank
   Universitas Semarang
   Universitas AKI Semarang
   Universitas Muhammadiyah Semarang
   Akademi Statistika (AIS) Muhammadiyah Semarang
   Sekolah Tinggi Ilmu Elektronika dan Komputer (STEKOM) Semarang
   STMIK ProVisi IT College
   AKABA 17 Agustus 1945
   Akademi Kebidanan Abdhi Husada
   IKIP PGRI Semarang
  
  Pariwisata 
  
   Semarang duwé kagunan budaya warak ngendhog lan dhugdheran sing dianakaké ngadhepi sasi pasa ramadhan.
   Semarang duwé brand wisata Semarang pesona Asia sing diwiwiti pertengahan 2007
   Semarang duwé kutha tuwa Little Netherland sing nyakup kawasan Polder, Stasiun Semarang Tawang, Kreteg berok, Gréja Mblendug lan Lawang Sewu. Saka sajarahé, kutha Semarang yaiku kawasan kang dadi punjer dagang ing abad 18. Kawasan mau saiki dadi kawasan kutha tuwa utawa kutha lama. Wektu iku, kanggo ngamanaké warga lan wewengkoné, mula kawasan iku diyasa bètèng, yaiku bètèng Vijhoek. Kanggo nyepetaké jalur perhubungan antara telu gerbang bètèng, diyasa dalan-dalan perhubungan. Dalan mligi yaiku Heeren Straat kang saiki sinebut dalan Let Jen Oeprapto. Salah sawijiné gerbang kang isih ana nganti saiki yaiku Kreteg Barok, kang sinebut De Zuider Por.
   Komunitas Tionghoa ing Semarang, liwat pakumpulan Kopi Semawis (Komunitas Pecinan Semarang untuk Pariwisata), nganakaké Pasar Semawis, yaiku pasar malam sing adol warna-warna panganan & olèh-olèh kas Semarang, ing laladan pecinan Semarang (laladan Gang Pinggir).
   Shopping center ing Semarang antarané:
   Ciputra Mall ing kawasan Simpang Lima
   Simpang Lima Plaza ing kawasan Simpang Lima
   Java Mall ing kawasan Jangli, MT Haryono kanthi pasar Hypermart lan Matahari minangka anchor tenant
   Sri Ratu Dept Store ing Jalan Pemuda lan kawasan Peterongan MT Haryono
   Ramayana Dept Store ing kawasan Simpang Lima
   Ada Dept Store Siliwangi, Majapahit, Setiabudi lan Fatmawati
   DP Mall kanthi pasar Carrefour sing dumunung ing Jalan Pemuda.
   Ana uga punjer olèh-olèh ing Jalan Pandhanaran, kaya ta bandeng presto, wingko babat, lunpia, lsp.
   Hotèl bintang sing misuwur ing Semarang yaiku Grand Candhi, Ciputra, Horizon, Graha Santika, Patra Jasa, Novotel, Gumaya, Ibis.
  
  Carita bab Asal-usule Jeneng Semarang 
  Jeneng Semarang diparingake déning Ki Ageng Pandan Arang minangka bupati sapisan ing kutha iki. Nalika semana, Kanjeng Bupati lelana nemu wit asem uwohe sethithik utawa arang-arang. Kanjeng Bupati banjur ngendika marang para punggawane mangkene: “Para pandherekku kabèh, seksenana,amarga ing papan iki akèh wit asem, nanging uwohe kok arang, mula iki dakjenengke Semarang”. Saka rong tembung 'asem' lan 'arang'.
  
  Kutha kembar 
    Brisbane, Ostrali Januari 1993
  
  Liya-liya 
   Panganan kas Semarang kaya ta lunpia Semarang, témpé mendhoan, soto Bangkong, tahu petis, tahu gimbal, bandeng presto, wingko babat, tahu pong lan sega kucing.
   Semarang duwé slogan Kutha ATLAS (Aman, Tertib, Lancar, Asri lan Sehat) (2005-2009), Semarang Pesona Asia (2010-2013), lan Semarang Setara (2014-saiki).
   Rumah sakit gedhé ing Semarang antarané: RSUP Dr. Karyadi, Rumah Sakit Telogorejo, Rumah Sakit Santa Elizabeth, Rumah Sakit Panti Wilasa Citarum, Rumah Sakit Panti Wilasa Dr. Cipto, RSU PKU Muhammadiyah Roemani, Rumah Sakit Islam Sultan Agung (RSISA), Rumah Sakit Hermina lan Rumah Sakit Umum Laladan Kota Semarang.
   Prusahaan Farmasi antarané Phapros, Saka Farma, Kimia Farma, lan DGPharm.
   Pabrik Jamu antarané Jamu Leo, Jamu Jago
  
  Rujukan
  
  Deleng uga 
  
   Pratélan Wali Kutha Semarang
   Kabupatèn Semarang
   Pratélan kabupatèn lan kutha ing Indonésia
   Pratélan Perguruan Tinggi Swasta Ing Jawa Tengah
   Pratélan Perguruan Tinggi Ing Jawa Tengah
  
  Pranala njaba 
  
   Situs Web Resmi
   Semarang jaman kuna
   Semarang Jaman Niki
   Peta Semarang 
   Séjarah Dampo Awang, nahkodané Laksamana Cheng Ho
   Situs web Nagari Walandhi ingkang ngémot babagan Kutha Semarang
  
  Semarang
  Kutha Semarang